lflage/wiki-talks huggingface dataset:
Vita:Heroes of Might and Magic V

message: Kedves szerkesztő-társ!
Remélem örülsz annak a hírnek, hogy a próbalapomon szerkesztem ennek a szócikknek az igen erősen bővített változatát. Amennyiben te is szeretnél részt venni a szerkesztésben, kérlek vedd fel velem a kapcsolatot, hogy ne legyenek egymásba szerkesztések. Köszönöm megértésed. Üdv.:
– Rikloam Homama-i Hős Vezír, Wesnoth-i FőKamp  elektron-mail 2016. július 14., 07:46 (CEST)
thread_title:  Figyelem !
Vita:Litera Könyvkiadó

message: Ketté kellene választani a cikket, mert a temesvári és a bukaresti könykiadónak semmi köze egymáshoz. --Hkoala  2015. június 23., 08:56 (CEST)
 A wikidatában levő "Editura Litera" egyikkel sem azonos. – Hkoala  2021. február 7., 16:17 (CET)
thread_title:  Két cikk
Vita:Misoga László

message: Megpróbáltam elérni, hogy az infobox ne tolja le a több-oszlopos táblázatot, ezért kísérleteztem a 3 oszloppal (a harmadik üres). Sajnos, ez hatástalan, mindegy, hogy 2 vagy 3. Tanácsot kértem itt Wikipédia:Kocsmafal (műszaki)#Infobox kontra több-oszlopos lista, de sajnos, nincs igazán jó megoldás. Akela vita 2011. december 23., 13:57 (CET)
thread_title:  Infobox és 2-oszlopos lista
Vita:Kaliforniai aranyláz

message: Ezt a cikket még pár éve az angol változatból fordítottam, ahol már akkor kiemelt volt, vagy legalábbis közel volt hozzá. RepliCarter szerint (és szerintem is) nálunk is kiemeltté lehetne tenni. Pár dolog azért hiányzik, vagy javítandó:
#Mindenképp kellene valamennyi információ a terület geológiájáról: miért alakultak ki itt olyan jelentős aranylelőhelyek.
#A Jogi vonatkozások és a Nyertesek és vesztesek szakaszokat át lehetne tenni a Hatások alá, és azon belül kicsit rendezettebben tárgyalni őket, mondjuk Környezeti / Gazdasági / Társadalmi.
#Az indiánok és/vagy a kínai és más bevándorlók elleni atrocitásokról több szöveg kellene, talán leírni röviden egy tipikus incidenst.
#Szebb térkép a Kaliforniába vezető útvonalakról (elég csak az észak- és közép-amerikaiakról). A mostani alacsony felbontású, és semmit nem lehet rajta látni.
#Szebb domborzati térkép a lelőhelyekről. Ez nem olyan vészes, mint a másik, de nekem pixelesen jelenik meg a bélyegképben, és a szürke hátterű fehér betűk sem tetszenek. Magyarítani is lehetne.
Egy átolvasás után nekem ezek tűntek fel. Jó lenne, ha más is átnézné, és elmondaná, hogyan lehetne jobbá tenni. f.adam « 2011. szeptember 22., 17:57 (CEST)
thread_title: A kiemelés felé
Vita:Garfield (keresztnév)

message: Biztos, hogy van ilyen keresztnév magyarul? A felsorolt híres Garfieldoknál mindnél a vezetékneve ez. Alensha 2011. szeptember 22., 21:30 (CEST)
Nem anyakönyvezhető. Beírtam. – CsGábormegbeszélés 2011. szeptember 23., 11:27 (CEST)
Az ilyen neveket, amik nem anyakönyvezhetőek, előbb-utóbb törlésre fogom jelölni, csak még gyűlik a lista (van róluk egy allapom, Törlendő nevek a neve, ha jól emlékszem. Ott megtekinthetőek). Anyakönyvezhető az a név, aminek a cikkének az alja tele van keresztneves navsablonokkal.  – Perfectmisside írj! 2011. szeptember 23., 14:23 (CEST)
Ha kivesszük belőle azt, hogy keresztnév, akkor egyértelműsítőnek jó lesz. Alensha 2011. szeptember 27., 21:55 (CEST)

message: Wikipédia:Törlésre javasolt lapok/Garfield (keresztnév)
--Malatinszky vita 2014. január 2., 15:04 (CET)
thread_title:  Törlési megbeszélés
Vita:Dél-Szudán nemzetközi elismertsége

message: A forrásokban magyarítani kéne a nyelvek megnevezését, mert most angolul vannak benne, így van például Hungarian vagy Spanish nyelvű forrásunk. – Laci.d   vita 2011. szeptember 23., 13:38 (CEST)
Megcsináltam, most már minden forrás nyelve is magyarul van a cikkben.– Attis vita 2011. szeptember 23., 16:32 (CEST)
thread_title:  Hungarian nyelven
Vita:Magneoton

message: A belinkelt cikkből se derülnek ki a műszaki paraméterei. Pl. légköbméter, új épület vagy valamiből átalakított (templom a leggyakoribb, de az Eternának volt „féltitkos“ a Reichstag „keletre eső“ részében is a KGST egyetlen DMM-formátumra alkalmas lemezvágójával, Drezdában a szokásos templomból átalakított), eszközök típusa (mikrofonok, kábelek stb.) – Sir Morosus vita 2020. március 22., 05:36 (CET)
thread_title:  Aquarium Stúdió
Vita:Kennedy-féldolláros

message: Szép kövér falat. Először is inkább asszem féldollárosnak volna jó, és akkor egybe, és akkor a Kennedy kiskötő, mert nem elnevezve van róla, meg ilyesmi, hanem ábrázolva van ő, azaz kötődik hozzá. Tehát: Kennedy-féldolláros. Bennófogadó 2011. szeptember 24., 16:36 (CEST)
Köszi. - RepliCarter  Hagyj üzenetet 2011. szeptember 24., 18:17 (CEST)

message: Szia, mivel ennek nincs hivatalos magyar fordítása, és tudtommal a szakirodalomban sem létezik kanonizált elnevezése, javaslom az eredeti angol nyelvű elnevezést használni, első említésekor zárójelben a magyar elnevezéssel. Hasonló problémám volt a régi osztrák császári rendeletekben szereplő fogalmakkal, csakhogy azok egy részét magyarul is közzétették (vagy későbbi magyar nyelvű törvényekben hivatkoztak rájuk), és a magyar szakirodalom sokkal többet foglalkozott a német nyelvterületekkel, így több a bevett fordítás is. De utánanézek, s ha találok magyar elnevezést, szólok. --Timur lenk disputa tettek 2011. október 4., 22:52 (CEST)
Köszönöm, akkor megmarad így. - RepliCarter  Hagyj üzenetet 2011. október 5., 08:20 (CEST)
thread_title:  Coinage Act fordítás
Vita:Bécsi klasszikus zene

message: Helyesen inkább bécsi klasszicizmus - átnevezendő 
http://www.audioland.hu/cikk/kultura/102-a-becsi-klasszicizmus
replies: text: – 216.6.232.238 üzenőlapja  2011. szeptember 26., 08:52‎ (CET) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
Helyesen bécsi klasszika. Az indoklást lásd a vitalap történetében. Helytelen volt átnevezni. --SzekelyGa Parla…  2013. december 5., 22:37 (CET)
Azért, hogy összhangban legyen a  Klasszikus zene, Klasszicizmus, :de:Klassische Musik, :de:Wiener Klassik cikkekben leírtakkal, a cikket átneveztem Bécsi klasszika címre. Javasolom egy külön szakasz létrehozását, ami tisztázza, hogy a klasszika, klasszikus és klasszicizmus fogalmak milyen viszonyban állnak ezzel a korszakkal.

text: --Karmela posta 2013. december 6., 00:08 (CET)

text: Megtörtént. :) A lényeget a klasszikus zenéből vettem át (úgy rémlik, mintha abban is benne lett volna a kezem egyébként...) --SzekelyGa Parla…  2013. december 7., 20:46 (CET)
replies: text: :Hogy teljes legyen a kép, a klasszicizmust is kigészítettem egy kicsit. Így most ott van egy kicsit részletesebb magyarázat a témáról, ami egyébként itt nem lenne jó helyen, hiszen ez a cikk nem arról szól. --SzekelyGa Parla…  2013. december 8., 15:47 (CET)
replies: text: :: Ez így kerek, és köszönet érte. --Karmela posta 2013. december 8., 18:34 (CET)
thread_title:  A cikk címe 

message: Szeretnék érdeklődni, hogy ezt mi indokolta? Megelőzte valamiféle egyeztetés, konszenzus? Nekem a fenti ^^ kommunikációból úgy tűnik, hogy az elnevezés-téma egyszer már körül lett járva és le lett zárva. – SzekelyGa Parla…  2020. szeptember 2., 23:27 (CEST)
thread_title:  Átmozgatás 

message: "Bécsi klasszikus zene" - a kecske is megmarad, a káposzta is jóllakik. Vagy mi. Csak az "izmust" hagyjuk ki belőle, mert annak fele se igaz. SzekelyGa Parla…  2020. szeptember 2., 23:41 (CEST)
thread_title:  Kompromisszumos javaslat:
Vita:100 hongkongi film, amit látni kell

message: Mért is kéne 100 honkongi filmet látni? Elég öt Jackie Chant. Hat már tőle is sok. OsvátA Palackposta 2018. április 29., 16:12 (CEST)
replies: text: Ez elég rasszista volt, már ne haragudj. A hongkongi filmművészet nem Jackie Chanből áll, és elég szomorú, hogy ezt egy filmes háttérrel rendelkező szakembernek magyarázni kell. Nem kötelez téged senki rá, hogy megnézz bármit a listáról. Töröljük a magyar filmek 99%-át is a Wikipédiáról, mert én meg azt nem nézem, nem? Xia  Üzenő  2018. április 29., 19:19 (CEST)
Nem jött be a tréfa. Nem baj. Bizonyára buta vicc volt. A rasszistával nagyon mellélőttél. Ez már inkább baj. Maradjunk abban, hogy erős tévedés. Üdv! OsvátA Palackposta 2018. április 29., 19:27 (CEST)
Ami a »rasszistát« illeti, csak egy ellenpélda: Kategória:Dél-afrikai énekesek. Ami a magyar filmeket illeti: mindenki azt néz, amit akar. Üdv: OsvátA Palackposta 2018. május 1., 10:13 (CEST)
thread_title:  Mizú?
Vita:AKB48

message: Mi az a kennin? Jó lenne tisztázni egy lábjegyzetben... Xia  Üzenő  2023. február 8., 21:47 (CET)
replies: text: Köszönöm a jelzést, lefordult a releváns fejezet, és kapott lábjegyzetet is. UTF48kézfogó-握手会-handshake 2023. február 13., 00:53 (CET)
replies: text: :Köszi! Xia  Üzenő  2023. február 13., 10:52 (CET)
thread_title:  Kennin 

message: Időnként, amíg szerkesztek, felrakom a  sablont. Addig a cikk átmenetileg inkonzisztens állapotban lehet, pl. Tagok - tagok száma. stb... UTF48kézfogó-握手会-handshake 2023. május 7., 09:34 (CEST)
thread_title:  Időnként karbantartok
Vita:Cute (együttes)

message: Ez a szócikk bevezetőjében olvasható: „Magának az együttes nevének jelentése angolul: „aranyos”.”
– Nekem az aranyos szó magyarnak tűnik. Akkor az együttes neve miért nem magyarul jelenti azt, amit?  Hungarikusz FirkászIde írkássz! 2012. április 25., 21:29 (CEST)
thread_title:  Angol-magyar jelentés?
Vita:Eisner-díj a legjobb képregény témájú könyvnek, időszaki kiadványnak vagy más sajtóterméknek

message: A cikk címe nem a legjobb. A cikknek ez alapján magáról az Eisner-díjről kellene szólnia. Helyesen: Eisner-díjazott képregények vagy hasonló cím kellene.  ♥♥♥ Kerge Kísértet ✍  2011. október 1., 20:58 (CEST)
replies: text: Arról is van cikk, az Eisner-díj. Ez a cikk az Eisner-díj bizonyos kategóriájáról szól, és felsorolja a nyerteseit is. Peligro (vita) 2011. október 1., 21:02 (CEST)

text: Wikiszokás alapján lett elnevezve a hasonló listák után. Pl.: Oscar-díj a legjobb filmnek stb. → Raziel szóbuborék 2011. október 1., 21:10 (CEST)

text: Ez bizony egy rossz szokás.  ♥♥♥ Kerge Kísértet ✍  2011. október 1., 22:27 (CEST)
replies: text: : Tény javaslatot: Wikipédia:Kocsmafal (javaslatok). → Raziel szóbuborék 2011. október 2., 09:07 (CEST)
thread_title:  rossz cím
Vita:A Letter to Three Wives

message: Ez a film az Arcanum digitális adatbázisa szerint nem jelent meg magyarul, sem korabeli újságokban, sem később nem szerepel magyar televízióadókon vagy moziműsorokban. A "Bécsi TV" alatt van rá pár találat, ami nyilván annyit jelent, hogy az újság lefordította az osztrák tévé műsorlistáját magyarra, és ennyi. Nem találok forrást arra, hogy akár videokazettán, akár DVD-n megjelent volna. A szócikk magyar címét az IMDB-re alapozták, ami nem minősül megbízható forrásnak, bárki szerkesztheti. Javaslom visszanevezni az angol címére, mivel a filmnek nincs forgalmazó által kijelölt magyar címe. Xia  Üzenő  2020. március 16., 20:07 (CET)
thread_title:  Címe
Vita:Crytek UK

message: A kérdésben korábban megkérdeztem néhány szerkesztőtársat a videojáték-műhelyben, a beszélgetés itt található. Üdv: HáeS vita 2011. november 25., 22:35 (CET)
thread_title:  Bedolgozás a Crytek szócikkbe
Vita:Maignard

message: Ez lesz a legújabb nevezetes bíróvicc? Annyit tudunk, hogy Maignard, és hogy egyet vezetett. Ez nem is vicc, ez katasztrófa. --Pagonyfoxhole 2011. szeptember 28., 18:07 (CEST)ú
Nem katasztrófa, csak szubcsonk. – Malatinszky vita 2011. szeptember 28., 18:29 (CEST)
Nak is kevés. --Pagonyfoxhole 2011. szeptember 28., 18:33 (CEST)

message: Wikipédia:Törlésre javasolt lapok/Maignard
--Malatinszky vita 2015. augusztus 10., 23:40 (CEST)
thread_title:  Törlési megbeszélés
Vita:Petőfi Csarnok

message: Nem tudom ki hogy van vele, de az eddigi évtizedekben sem volt érdekes, hogy ki üzemeltette a helyiséget, csak az hogy mire használták, mi a funkciója. Szerintem most, 2011-ben sem annyira fontos információ, hogy kinek mondtak fel, és vajon az étterem üzemeltetője fog szervezni majd programokat a Pecsába vagy nem. Napi politika, amivel nem kellene egy enciklopédia szócikknek foglalkoznia. Maximum akkor, ha az épület hasznosítása, jelenlegi funkciója megváltozik, akkor utólag akár azt is bele lehet írni, hogy emiatt változott a Pecsa profilja, de ez, hogy éppen kinek mondtak fel és kinek, nem tök érdektelen. Jellemző, hogy valaki ennek a hírnek a hallatára elsőre átírta múltidőbe a szócikket, mintha ledózerolták volna az épületet vagy mi. Szeretném ha ezt a részt kivennénk a szócikkből (pláne az összefoglaló bevezetőből) egyszer és mindenkorra. – Ary vita 2011. szeptember 28., 21:17 (CEST)
replies: text: Sajnos a múltidőben fogalmazó cikkíró csak előrelátó volt, mint az már tudjuk. Az épület sorsa tényleg a ledózerolás. A PeCsa nem csak épület, hanem intézmény is volt, ahol számít a tulajdonosi és működtető háttér. – Livvyfan vita 2016. május 23., 11:06 (CEST)
thread_title:  Napi politika
Vita:Potroh

message: De valóban a :en:Pygidiumra kellett linkelni, és nem inkább az abdomen-re kellene? (Amiben csak egy szakasz van a rovarokról.) Csigabiitt a házam 2011. szeptember 28., 21:44 (CEST)
Talán. De az megint iw-kavarodást okoz. Rengeteg ilyen van, ahol egyes wikiken összevont fogalmak máshol külön vannak és összevissza iw-znek. LApankuš→ 2011. szeptember 28., 21:52 (CEST)
replies: text: Végül is az abdoment a hastájékra használják. A pygidium legalább csak az ízeltlábúakra vonatkozik, mint a mi potroh megnevezésünk, ha nem is teljesen fedik egymást. LApankuš→ 2011. szeptember 28., 21:54 (CEST)
Nem okoz kavarodást, ha még most visszacsinálod, mielőtt a botok beillesztik máshova is. Egyébként is csak négy oldalról van szó. A többiben egyetértünk. Csigabiitt a házam 2011. szeptember 28., 21:55 (CEST)
Szerintem nem lenne jó az abdomenre linkelni az iw-t. Most nézem, hogy a has cikknek nincs iw-je. Oda kell az abdomen. LApankuš→ 2011. szeptember 28., 21:59 (CEST)
Félreértettél. Szerintem sem túl jó az :en:abdomenre linkelni, mert az inkább az emberi hasról szól. Viszont a rovarok potrohát inkább leírja az abdomen szó (lásd ).Csigabiitt a házam 2011. szeptember 28., 22:03 (CEST)
Mi lenne, ha ezt a megbeszélést átmásolnánk a potroh vitalapjára, és ott folytatnánk? Csigabiitt a házam 2011. szeptember 28., 22:05 (CEST)
Rendben. LApankuš→ 2011. szeptember 28., 22:05 (CEST)
A kavarodást szerintem az okozza, hogy sok nyelven a rovarok hasának nevezik a potrohot. Ezért nem írnak külön cikket róla. De nálunk ez elképzelhetetlen. Véleményem szerint vagy a pygidium, vagy egyáltalán semmi. LApankuš→ 2011. szeptember 28., 22:08 (CEST)
Egyetértünk, de én a semmi felé hajlok. Csigabiitt a házam 2011. szeptember 28., 22:11 (CEST)
Hát nekem az is jó. (Egyébként tényleg félreértettelek, sőt az utolsóelőtti hozzászólásod el is kerülte a figyelmemet.) LApankuš→ 2011. szeptember 28., 22:14 (CEST)
Ahogy nézem a pygidium a rovarok „seggecskéjét” jelenti (from Greek pygidion, diminutive of pygē rump). Csigabiitt a házam 2011. szeptember 28., 22:17 (CEST)
Valóban, az utolsó néhány potrohszelvényt. Bár van olyan ízeltlábú, amelyiknek nincs is igazi potroha, csak pygidiuma. LApankuš→ 2011. szeptember 28., 22:19 (CEST)
Akkor mehet az iw? Csigabiitt a házam 2011. szeptember 28., 22:21 (CEST)
Kivettem. De legalább rendberaktam a többi nyelvűn, mert még itt is volt keveredés más potrohfüggelékekkel. LApankuš→ 2011. szeptember 28., 22:29 (CEST)
thread_title:  Iw
Vita:Marosi Barna

message: Még a nyolcvanas évek elején kopogtattam be a Köteles (?) utcai ház alig elérhető ablakán. Barnáék örömmel fogadták a "pestieket", ahogy akkoriban a kevés magyarországi látogatót nevezte arrafelé mindenki. Aztán percek alatt társaság verődött össze, került némi pálinka és sós is. Miközben Molter Károly odakint üldögélt az asztalvégen, egyedül.  Alig lát, alig hall - ölelte meg a csontsovány idős embert Barna. Apuka nem felelt. Egyáltalán nem csinált semmit. Ült a széken, akár egy szobor, némán. Lehet, hogy már mindent elmondott akkorra, amit oda szánt a világnak és minek beszélni többet. Akkor volt-e vagy máskor, nemigen tudom már, de az utcai ablakon kopogott Harag György. Hogy a pesti fiú (aki volnék) mondaná-e meg a Nemzeti Színházban valami előkelőnek: otthon van, most hívják lankadatlan. Előbb vagy utóbb csak kapcsolja  a megregulázott központ Magyarországot. Ausztráliát szinte nyomban...Otthon van, csak épp' azt akarja a hatalom, hogy távollévőnek, elérhetetlennek tudják a pestiek. Rendezni várták, csak éppen elérhetetlenné tette őt az éber titkosrendőrség. Amelyik mindenen rajta tartotta a szemét, fülét. Hogy Barna besúgó lett volna? Tőle és a feleség Ildikótól (következetesen Zoltizott...) csak szeretetet (tiltottan szállást) kaptam. Meg Erdélyt.  Hogy Marosvásárhelyen nagyon városi már minden, hanem arra följebb, na ott van az igazi Erdély. Máig hálás vagyok az útmutatásért, a segítségért, a nagy társasági beszélgetésekért, no meg az útmutatásért. Csodás vidékeken jártam, csodás emberekkel találkoztam. Mindennek ezer esztendeje, de mintha tegnap. Köszönöm. 77.234.88.13 (vita) 2022. december 14., 14:15 (CET)
thread_title:  Kapcsolatunk
Vita:Eurázsia

message: Engem felfüggesztgetsz ezen az oldalon, de tudd h ezt a cikket egy másik oldalon én irtam! Az „ihleteitek" amit teljes mértékben más oldalakrol szedtek, van köztük olyan, ami az enyém! Jó munkaerőt vesztettél el! Csak az elején áttirogattam, mert közben néztem utána egy nagyobb munkámnak! Egyetlen jotet lelek vita 2018. november 26., 18:16 (CET)
replies: text: pffffff 46.107.231.55 (vita) 2021. március 1., 12:30 (CET)
thread_title:  Kedves *Pagony!
Vita:Versailles–Saint-Quentin-en-Yvelines-i Egyetem

message: A Versailles Egyetem név helyett valami nyelvileg helyesebbet kell találni. A helyesírási kocsmafalon itt kértem megbeszélést erről. Akela vita 2011. szeptember 29., 18:10 (CEST)
thread_title:  Magyar névformáról megbeszélés
Vita:Önkormányzat (egyértelműsítő lap)

message: A téma különböző vonatkozásaiban jártas szakértő kerestetik!
 
Az első jelentés visszamutat az egyértelműsítő lapra, ezt meg kellene szüntetni. 
Karmela javaslata szerint ez az egyértelműsítő felesleges, és át kellene irányítani az Autonómia (egyértelműsítő lap)ra. 
A hivatkozásokban jellemzően a következő értelemben fordul elő:
* helyi vagy regionális önigazgatási szerv általában
* helyi vagy regionális önkormányzati szerv egy adott országban (pl. Luxemburg 3 körzetre oszlik, amelyek további 12 kantonra és 116 önkormányzatra vannak osztva)
* magyarországi önkormányzatok (helyi, budapesti kerületi)
* a helyi önrendelkezés joga (pl. a német-római császár megfosztja a lombardiai városokat az önkormányzattól)
--Hkoala  2011. szeptember 29., 19:13 (CEST)

message: a 2016 novemberében lefolytatott törlési megbeszélés eredményeképpen.Szilas vita 2016. november 8., 07:34 (CET)
thread_title:  A törlési megbeszélés eredménye: törölve
Vita:Hawking-sugárzás

message: „…valami mégis kijön a lyukból. Ennek oka a kvantummechanika.” A kvantummechanika (elméleti) tudományág, ami nem okozhat semmilyen űrbéli jelenséget (legfeljebb leírni tudja).  … szalax vita 2011. szeptember 30., 19:24 (CEST)
thread_title:  Kvantummechanika 

message: Tisztelt Szerkesztők,
Ellentmondást vélek felfedezni a "Fekete lyuk" és a "Hawking-sugárzás" szócikkek között abban, hogy John Michell mikor mutatott rá a fekete lyukak létezésének elméleti lehetőségére. Előbbi lapon 1783, utóbbin 1873 szerepel. Én magam nem tudom eldönteni, hogy melyik változat a helyes, mert nincsenek ismereteim arra nézve, hogy pontosan mikor élt John Michell, de az egyértelműsítés hasznos lenne. – KovyB üzenőlapja   2014. július 10., 17:48‎  (CEST) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
replies: text: Kösz a visszajelzést, az 1783 a helyes, javítottam. misibacsi*üzenet 2014. július 10., 22:20 (CEST)
thread_title:  John Michell 

message: A cikk tele van interwiki linkekkel. Ez megtévesztő, mert a gyanútlan olvasó egy kattintással az idegen nyelvű wikipédiában találja magát. Mintha lett volna egy irányelv az interwiki linkek használata ellen. – Pkᑌᘗᖾᐁᐧᐦᑕᒪᑫᐃᐧᐣ 2023. május 26., 06:14 (CEST)
thread_title:  Interwiki linkek
Vita:Értelmi Fogyatékossággal Élők és Segítőik Országos Érdekvédelmi Szövetsége

message: Lásd itt: Wikipédia:Törlésre javasolt lapok/ÉFOÉSZ.
 
Eredménye: Megmaradt. FarkasgergelyÜzenet 2011. szeptember 30., 21:39 (CEST)
thread_title:  Törlési megbeszélés eredménye (2011. szeptember 30.)
Vita:Nitrofurál

message: :Egykor volt ilyen alfejezet. 
replies: text: Most egy furcsa szöveg van helyette: 
Magyarországon nincs forgalomban nitrofurál-tartalmú készítmény, de a nemzetközi gyógyszerkereskedelem számos készítményt kínál[4] [5]. - és a hivatkozás mutat rá a védjegyezett nevekre.

text: A Wikipédia felhasználói között nemcsak orvosok és gyógyszerészek, hanem iparjogvédelmi szakemberek is vannak. Nem közömbös számukra, hogy mely nevek triviális nevek, melyek a nomenklatúra szerinti nevek és melyek az X vállalat kizárólagos jogaként használható, védjegyezett nevű készítmények. Ráadásul a nemzetközi szabadnév kombinációja a cégnév rövid alakjával ugyancsak konkrét készítmény neve lehet.

text: Vissza kellene állni a korábbi szokásra.--Linkoman vita 2011. október 2., 22:13 (CEST)
thread_title:  Védjegyezett nevű készítmények
Vita:Április 11.

message: *Kezdjük a vitát az utolsó szakaszcímnél: 
replies: text: Nemzeti ünnepek, emléknapok, világnapok.
* Április 11-nél két kiemelkedően fontos jeles nap szerepel, a magyar költészeté és Debrecen városé, eddig így megnevezve:

text: A magyar költészet napja

text: Debrecen Város napja
* A kétfélét formailag egységesítettem:

text: Magyar költészet napja

text: Debrecen Város napja
*A formai egységesítés feltárt egy súlyos tartalmi hiányt:

text: A szócikk még mindkettőről megírásra vár.

text: Mindkettő összefogást, együttműködést, csapatmunkát  kíván.

text: Ezennel megnyitottam erről a vitát.

text: – *feridiák vita 2011. október 2., 22:18 (CEST)
thread_title:  Ünnepnapok megnevezésének formai egységesítése
Vita:Balogh István (grafikus, 1924–2016)

message: Csak a Facebook-oldal ad valamilyen használható információt. Az ottani közlés napja2016. június 14.. A másik hivatkozás előnézete szerint: „...2016. jún. 3. - Balogh István ... Egyetem, MOME) kezdte 1947–1949-ben Köpeczi-Bócz István és Kádár György ... zott grafikai szakosztályának a titkári teendőit is ellátta. Tagja volt ... „A MOKÉP-nek film-, a Hungexpónak kiállítási plakátokat.” De az oldalt megnyitva a Magyar Tudományos Akadémia éppen aktuális híreit lehet csak olvasni.– Holdkóros vita 2019. december 5., 16:59 (CET)
thread_title:  Forrás?
Kategóriavita:Ausztrália kontinens

message: A kategóriát tartalékba helyeztem, az Ausztrália (kontinens) cikk elmagyarázza a helyzetet. A kategória azonban kilóg a többi közül, mert egyedül van, más tektonikai lemezről nincs kategória, pedig az egyes kontinensekről elnevezett lemezek máshol is átnyúlnak a szomszéd földrajzi kontinensbe. Paulus Pontius Crassus vita 2011. október 3., 03:42 (CEST)
Akkor már csak az a kérdés, hogy ha valami új-guineai dolgot akarok kontinens szerint besorolni, hová tegyem? LApankuš→ 2011. október 3., 10:17 (CEST)
replies: text: :Kategória:Ausztrália és Óceánia a bevett kontinensnév. Paulus Pontius Crassus vita 2011. október 3., 12:22 (CEST)
Visszatettem a parkolópályáról. Vannak dolgok, amiket csak kontinensként lehet Ausztráliához kategorizálni. A többi tektonikai lemeznek saját neve van és ha lesz róluk külön kategorizálandó cikk, létre kell hozni őket. Ausztrália esetében szerencsétlen dolog, hogy azonos nevű a lemez, a kontinens és az állam. LApankuš→ 2011. október 3., 12:16 (CEST)
Ausztrália és Óceánia semmilyen értelemben nem kontinens. Nem beszélve arról, hogy a :Kategória:Kontinensek lapról miért épp Ausztrália hiányozzon? Csak mert azonos neve van egy országgal? LApankuš→ 2011. október 3., 12:24 (CEST)
Ahogy látom, te vetted ki. Jól összekutyulod a tektonikai és a földrajzi kontinenseket. Felvetem a kocsmafalon. Paulus Pontius Crassus vita 2011. október 3., 13:00 (CEST)
thread_title:  Tartalékos státusz